ᱵᱤᱵᱮᱠ ᱳᱵᱮᱨᱳᱭ

ᱵᱤᱵᱮᱠ ᱳᱵᱮᱨᱳᱭ  (ᱡᱟᱱᱟᱢ  ᱵᱤᱵᱮᱠᱟᱱᱚᱱᱫᱚ ᱳᱵᱮᱨᱳᱭ  - ᱓ ᱥᱮᱯᱴᱮᱢᱵᱚᱨ ᱑᱙᱗᱖ ᱥᱟ.ᱦᱤᱛ) ᱫᱚ ᱥᱤᱧᱚᱛᱤᱭᱟ. ᱯᱷᱤᱞᱢ ᱟᱠᱴᱚᱨ ᱠᱟᱱᱟᱭ ᱾ ᱒᱐᱐᱒ ᱥᱟᱞᱨᱮ ᱨᱟᱢ ᱜᱳᱯᱟᱞ ᱵᱚᱨᱢᱟ (:en:Ram Gopal Varma) ᱦᱚᱛᱮᱛᱮ ᱥᱟᱯᱲᱟᱣ ᱞᱮᱱ ᱠᱳᱢᱯᱟᱱᱤ (:en:Company) ᱯᱷᱤᱞᱢ ᱨᱮ ᱯᱩᱭᱞᱩ ᱡᱮᱠᱷᱟ ᱟᱠᱴᱤᱝ ᱞᱮᱫᱟᱭ ᱾ 
 ᱯᱩᱭᱞᱩ ᱡᱤᱭᱚᱱ 
ᱵᱤᱵᱮᱠ ᱫᱚ ᱦᱟᱭᱫᱨᱟᱵᱟᱫᱽ, ᱛᱮᱞᱮᱝᱜᱟᱱᱟ ᱨᱮ (ᱵᱟᱵᱟ) ᱯᱚᱸᱧᱡᱟᱵᱤ ᱪᱩᱨᱤᱛ ᱟᱠᱴᱚᱨ ᱥᱩᱨᱮᱥ ᱳᱵᱮᱨᱳᱭ (:en:Suresh Oberoi) ᱟᱨ (ᱟᱭᱚ) ᱡᱚᱥᱳᱫᱷᱟᱨᱟ ᱳᱵᱮᱨᱳᱭ (Yashodhara Oberoi) ᱛᱤᱠᱤᱱᱟᱜ ᱠᱚᱞᱮᱨᱮ ᱡᱟᱱᱟᱢ ᱞᱮᱱᱟᱭ ᱾ ᱵᱤᱵᱮᱠ ᱫᱚ ᱟᱡᱽᱢᱤᱨ ᱨᱮᱭᱟᱜ ᱢᱟᱭᱳ ᱠᱚᱞᱮᱡᱽ (:en:Mayo College) ᱟᱨ ᱢᱩᱢᱵᱟᱭ ᱨᱮᱭᱟᱜ ᱢᱤᱛᱷᱤᱵᱟᱭ ᱠᱚᱞᱮᱡᱽ (Mithibai College) ᱨᱮ ᱯᱚᱲᱦᱚᱱ ᱟᱠᱟᱱᱟᱭ ᱾ ᱞᱚᱱᱰᱚᱱ ᱨᱮ ᱟᱠᱴᱚᱨ ᱠᱚᱣᱟᱜ ᱠᱟ.ᱢᱤᱥᱟᱲᱟ ᱚᱠᱛᱮ ᱟᱡ ᱫᱚ ᱱᱭᱩ ᱭᱳᱨᱠ ᱡᱮᱜᱮᱛ ᱵᱤᱨᱫᱟ.ᱜᱟᱲ ᱨᱤᱱ ᱫᱤᱥᱟ.-ᱩᱫᱩᱜ ᱠᱚ ᱦᱚᱛᱮᱛᱮ ᱥᱟᱢᱟᱝ ᱞᱮᱱᱟᱭ ᱟᱨ ᱱᱚᱸᱰᱮ ᱠᱷᱚᱱᱜᱮ ᱟᱡᱟᱜ ᱯᱷᱤᱞᱢ ᱟᱠᱴᱤᱝ ᱨᱮ ᱟ.ᱠᱤᱞᱢᱟᱱ ᱰᱤᱜᱽᱨᱤ ᱥᱟ.ᱛ ᱟᱠᱟᱫᱟᱭ ᱾ ᱟᱡ ᱫᱚ ᱠᱟ.ᱦᱱᱤ ᱚᱱᱚᱞᱤᱭᱟ. ᱞᱮᱠᱟ ᱛᱮᱦᱚᱸᱭ ᱠᱟ.ᱢᱤ ᱟᱠᱟᱫᱟ ᱾
 ᱠᱮᱨᱤᱭᱚᱨ 
ᱤᱱᱟ. ᱛᱟᱭᱚᱢ ᱨᱳᱰ (:en:Road) ᱟᱨ ᱫᱩᱢ  (:en:Dum) ᱟᱠᱥᱚᱱ  ᱯᱷᱤᱞᱢ ᱨᱮ ᱟᱠᱴᱤᱝ ᱞᱮᱫᱟᱭ ᱾ ᱒᱐᱐᱒ ᱥᱟᱞᱨᱮ ᱥᱟᱫᱽ ᱚᱞᱞᱤ (:en:Shaad Ali) ᱦᱚᱛᱮᱛᱮ ᱥᱟᱯᱲᱟᱣ ᱞᱮᱱ ᱥᱟᱛᱷᱤᱭᱟ (:en:Saathiya) ᱯᱷᱤᱞᱢ ᱨᱮ ᱟᱠᱤᱝ ᱟᱠᱟᱫᱟᱭ ᱾ ᱱᱚᱶᱟ ᱯᱷᱤᱞᱢ ᱵᱳᱠᱥ ᱚᱯᱷᱤᱥ ᱨᱮ ᱦᱤᱴ ᱞᱮᱱᱟ ᱟᱨ ᱥᱚᱨᱮᱥ ᱟᱠᱴᱚᱨ ᱛᱷᱚᱠ ᱨᱮ ᱯᱷᱤᱞᱢ-ᱯᱷᱮᱭᱟᱨ ᱟᱣᱟᱨᱰ ᱧᱟᱢ ᱞᱮᱫᱟᱭ ᱾ ᱒᱐᱐᱔ ᱥᱟᱞᱨᱮ ᱠᱚᱢᱮᱰᱤ ᱢᱚᱥᱛᱤ (:en:Masti) ᱟᱨ ᱡᱩᱵᱷᱟ (:en:Yuva) ᱨᱟᱡᱽᱟ.ᱨᱤᱭᱟ. ᱛᱷᱨᱤᱞᱚᱨ ᱯᱷᱤᱞᱢ ᱠᱚᱨᱟᱣ ᱟᱠᱟᱫᱟᱭ ᱾

ᱳᱵᱮᱨᱳᱭ ᱫᱚ ᱒᱐᱑᱙ ᱨᱮ ᱯᱨᱤᱛᱷᱤᱵᱤᱨᱟᱡᱽ ᱥᱩᱠᱩᱢᱟᱨ 
:en:Prithviraj Sukumaran ᱦᱚᱛᱮᱛᱮ ᱥᱟᱯᱲᱟᱣ ᱞᱮᱱ ᱢᱟᱞᱟᱭᱚᱢ ᱢᱳᱦᱚᱱᱞᱟᱞ (:en:Mohanlal) ᱯᱷᱤᱞᱢ ᱯᱩᱭᱞᱩ ᱡᱮᱠᱷᱟ ᱠᱚᱨᱟᱣ ᱟᱠᱟᱫᱟᱭ ᱾ ᱚᱱᱠᱟᱜᱮ ᱞᱩᱥᱤᱯᱷᱮᱨ (:en:Lucifer) ᱨᱮ ᱢᱩᱬ ᱪᱩᱨᱤᱛ ᱟᱨ ᱵᱳᱵᱤ  (Bobby) ᱫᱚ ᱵᱟ.ᱫᱤ ᱪᱩᱨᱤᱛ ᱨᱮᱨᱤᱱ ᱧᱮᱞ ᱟᱠᱟᱱᱟ ᱾ ᱟᱡ ᱫᱚ ᱥᱤᱧᱚᱛ ᱥᱚᱨᱮᱥ ᱰᱨᱟᱢᱮᱵᱟᱡᱽ  (:en:India's Best Dramebaaz) ᱨᱤᱭᱮᱞᱤᱴᱤ ᱴᱤ.ᱵᱷᱤ ᱥᱣᱳ ᱨᱮᱦᱚᱸ ᱡᱟᱡᱮᱥ ᱞᱮᱠᱟᱛᱮᱦᱚᱸᱭ ᱛᱟᱦᱮᱸ ᱠᱟᱱᱟ ᱾ ᱥᱤᱧᱚᱛ ᱢᱟᱨᱟᱝ ᱢᱚᱱᱛᱨᱤ (:en:Narendra Modi) ᱭᱟᱜ ᱠᱟ.ᱦᱱᱤ ᱪᱮᱛᱟᱱ ᱨᱮ ᱥᱟᱯᱲᱟᱣ ᱟᱠᱟᱱ ᱯᱤ.ᱮᱢ ᱱᱚᱨᱮᱱᱫᱨᱚ ᱢᱳᱫᱤ (:en:PM Narendra Modi) ᱯᱷᱤᱞᱢ ᱨᱮ ᱢᱩᱬ ᱪᱩᱨᱤᱛ ᱠᱚᱨᱟᱣ ᱟᱠᱟᱫᱟᱭ ᱾

 ᱱᱤᱡᱚᱨ ᱡᱤᱭᱚᱱ 
ᱵᱤᱵᱮᱠ ᱦᱟᱜ ᱯᱩᱨᱟ. ᱧᱩᱛᱩᱢ ᱫᱚ ᱵᱤᱵᱮᱠᱟᱱᱚᱱᱫᱚ , ᱡᱟᱦᱟᱸ ᱫᱚ ᱦᱤᱱᱫᱩ ᱥᱟ.ᱫᱷᱩ ᱥᱣᱟᱢᱤ ᱵᱤᱵᱮᱠᱟᱱᱚᱱᱫᱚ :en:Swami Vivekananda ᱣᱟᱜ ᱧᱩᱛᱩᱢ ᱠᱷᱚᱱ ᱛᱩᱢᱟ.ᱞ ᱟᱠᱟᱱᱟ ᱾ ᱟᱡ ᱵᱟᱵᱟ ᱟᱨ ᱜᱚᱲᱚᱢ-ᱦᱟᱲᱟᱢ ᱠᱚᱫᱚ ᱩᱱᱤ ᱥᱟ.ᱫᱷᱩ ᱨᱤᱱ ᱪᱮᱞᱟ ᱠᱚ ᱛᱟᱦᱮᱸ ᱠᱟᱱᱟ ᱾ ᱒᱙ ᱚᱠᱴᱚᱵᱚᱨ ᱒᱐᱑᱐ ᱦᱚᱞᱚᱜ ᱠᱚᱨᱱᱟᱴᱚᱠ  ᱢᱚᱱᱛᱨᱤ ᱡᱤᱵᱷᱟᱨᱟᱡᱽ ᱟᱞᱵᱷᱟ (:en:Jeevaraj Alva) ᱣᱤᱡ ᱦᱚᱯᱚᱱ-ᱮᱨᱟ ᱯᱨᱤᱭᱚᱝᱠᱟ ᱟᱞᱵᱷᱟ (Priyanka Alva) ᱥᱟᱶ ᱵᱟᱝᱜᱟᱞᱳᱨ ᱨᱮ ᱵᱟᱯᱞᱟ ᱟᱠᱟᱱᱟᱭ ᱾ ᱟ.ᱠᱤᱱ ᱨᱤᱱ ᱫᱚ ᱢᱤᱫ ᱠᱚᱲᱟ ᱜᱤᱫᱟ.ᱨ ᱟᱨ ᱢᱤᱫ ᱠᱩᱲᱤ ᱜᱤᱫᱟ.ᱨ ᱢᱮᱱᱟᱜ ᱠᱤᱱᱟ ᱾
 ᱯᱷᱮᱰᱟᱛ ᱡᱚᱱᱚᱲ 
https://en.wikipedia.org/wiki/Vivek_Oberoi
 ᱥᱟ.ᱠᱷᱭᱟ.ᱛ